হেট মেইশে মেট ড্য পারেল
হেট মেইশে মেট ড্য পারেল (ওলন্দাজ: Het Meisje met de Parel আ-ধ্ব-ব: [hɛt ˈmɛɪ̯ʃə mɛt də paːrəl]; ইংরেজি ভাষায়: Girl with a Pearl Earring; বাংলা ভাষায়: মুক্তোর দুল পরিহিতা মেয়ে) ওলন্দাজ চিত্রশিল্পী জোহানস্‌ ভারমিরের আঁকা একটি বিখ্যাত তৈলচিত্র, যেটিতে একটি মুক্তার দুলকে ফোকাস হিসেবে ব্যবহার করা হয়েছে। চিত্রকর্মটি বর্তমানে নেদারল্যান্ড্‌সের দ্য হেগ শহরের মাউরিৎস্‌হোস জাদুঘরে রক্ষিত আছে। এটিকে কখনও কখনও "উত্তরের মোনা লিসা" বা "ওলন্দাজ মোনা লিসা" নামেও ডাকা হয়।